**Dohoda o vykonaní práce**

uzatvorená podľa § 226 zákona č. 311/2001 Z.z. Zákonníka práce v znení neskorších predpisov (ďalej len „Zákonník práce“)

**Zamestnávateľ:**

Obchodné meno: ........................................................................

Sídlo: ........................................................................

IČO: ........................................................................

Štatutárny zástupca: ........................................................................

(ďalej len„zamestnávateľ“)

**a**

**Zamestnanec:**

Titul, Meno a Priezvisko: ........................................................................

Bydlisko: ........................................................................

Dátum narodenia:  ........................................................................

Rodné číslo: ........................................................................

IBAN: ........................................................................

Banka: ........................................................................

(ďalej len„zamestnanec“)

sa dohodli na uzatvorení tejto dohody o vykonaní práce (ďalej len „dohoda“):

**Článok I**

**Úvodné ustanovenie**

Predmetom tejto dohody o vykonaní práce je záväzok zamestnanca vykonať pre zamestnávateľa práce, ktoré čo do rozsahu podľa článku III. tejto dohody nepresiahnu hranicu 350 hodín v kalendárnom roku stanovenú všeobecne záväzným právnym predpisom a záväzok zamestnávateľa vyplatiť zamestnancovi odmenu za vykonanú prácu dohodnutú v článku IV tejto dohody.

**Článok II**

**Pracovná úloha**

Zamestnanec sa zaväzuje vykonať pre zamestnávateľa ....................................................

(vypísať, na akú pracovnú úlohu sa zamestnanec prijíma + charakteristika a stručný popis práce)

**Článok III**

**Rozsah práce**

Zamestnávateľ so zamestnancom sa dohodli na rozsahu práce spolu .................... hodín (dohodnutý čas nesmie presiahnuť 350 hodín v kalendárnom roku) na splnenie pracovných úloh, od .................... do ....................

**Článok IV**

**Odmena**

1. Za riadne vykonanú prácu zodpovedajúcu dohodnutým podmienkam, vyplatí zamestnávateľ zamestnancovi odmenu vo výške .................... (brutto). Odmena bude zdanená,  zúčtovaná a poukázaná zamestnancovi na účet zamestnanca uvedený v záhlaví tejto zmluvy.
2. Odmena je splatná pozadu za mesačné obdobie, najneskôr do .................... (napr. do 15. dňa) mesiaca za predchádzajúci mesiac.
3. Zmenu účtu sa zamestnanec zaväzuje okamžite písomne oznámiť zamestnávateľovi. V prípade porušenia uvedenej povinnosti zamestnávateľ nenesie zodpovednosť za omeškanie vyplatenia odmeny.

**Článok VI**

**Ukončenie dohody**

1. Dohoda o vykonaní práce končí splnením pracovnej úlohy, ktorá bola touto dohodou dojednaná.
2. Dohoda o vykonaní práce môže byť tiež ukončená:

* Písomnou dohodou zmluvných strán o ukončení dohody o vykonaní práce
* Odstúpením zamestnávateľa od dohody o vykonaní práce z dôvodov, ak zamestnanec

a) bol právoplatne odsúdený za úmyselný trestný čin

b) porušil pracovnú disciplínu, a ak bol predtým na takéto konanie zamestnávateľom minimálne jeden krát písomne upozornený

c) dlhodobo stratil spôsobilosť vykonávať dohodnutú pracovnú úlohu

* Odstúpením zamestnanca od dohody o vykonaní práce

a) ak podľa lekárskeho posudku zo zdravotných dôvodov dlhodobo stratil spôsobilosť vykonávať dohodnutú úlohu

3. Odstúpenie musí byť urobené v písomnej forme a musí byť doručené druhej zmluvnej strane.

**Článok VII**

**Osobitné ustanovenia**

1. Výsledok vykonanej práce prevezme za zamestnávateľa .................... (titul, meno a priezvisko a funkcia osoby poverenej zamestnávateľom na prevzatie úlohy)
2. Zamestnanec sa zaväzuje vykonávať dohodnutú prácu osobne, riadne a včas a dodržiavať podmienky dohodnuté účastníkmi dohody pre výkon práce alebo vyplývajúce pre výkon práce zo všeobecne záväzných právnych predpisov.
3. Zamestnanec je povinný zachovávať mlčanlivosť o skutočnostiach, ktoré sa dozvedel pri výkone zamestnania u zamestnávateľa alebo v súvislosti s ním. Uvedené skutočnosti nesmie oznamovať ani inak sprístupniť tretím osobám. Zamestnanec tiež vyhlasuje, že skutočnosti, ktoré sa dozvie pri výkone zamestnania u zamestnávateľa alebo v súvislosti s ním, nebude zneužívať vo svoj prospech ani v prospech tretích osôb a tieto skutočnosti bude využívať len v rámci pracovnej činnosti pre zamestnávateľa.
4. Zamestnanec podpisom tejto dohody potvrdzuje, že bol oboznámený s vnútornými predpismi zamestnávateľa o bezpečnosti a ochrane zdravia pri práci, s protipožiarnymi predpismi, s právami a povinnosťami, ako aj s inými skutočnosťami nevyhnutnými pre riadny výkon jeho práce.

**Článok VIII**

**Záverečné ustanovenia**

1. Zamestnanec vyhlasuje, že pri vzniku pracovného pomeru bol v zmysle článku 13 Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES – všeobecné nariadenie o ochrane údajov a v súlade s ustanovením § 41 zákonníka práce riadne informovaný o spracovaní jeho osobných údajov v súvislosti s pracovným pomerom a o právach s tým spojenými. Zamestnanec sa zároveň zaväzuje, že bude zamestnávateľa bezodkladne informovať o zmene akýchkoľvek osobných údajov zamestnanca, ktoré zamestnávateľ spracúva v súlade s touto zmluvou a jeho zákonnými povinnosťami.
2. Túto dohodu je možné meniť iba na základe dohody oboch účastníkov dohody formou písomných číslovaných dodatkov podpísaných obidvoma účastníkmi dohody.
3. Ostatné práva a povinnosti účastníkov dohody vyplývajúce z tejto dohody, ktoré nie sú v dohode výslovne upravené, sa spravujú ustanoveniami Zákonníka práce a ostatnými všeobecne záväznými právnymi predpismi.
4. Dohoda je podpísaná vo dvoch vyhotoveniach, po jednom pre každého účastníka dohody.
5. Dohoda nadobúda platnosť a účinnosť dňom jej podpísania oboma účastníkmi dohody.
6. Účastníci dohody vyhlasujú a potvrdzujú, že súhlasia s obsahom dohody, že táto dohoda vyjadruje ich skutočnú, vážnu a slobodnú vôľu a že túto dohodu neuzavreli ani v tiesni ani za nápadne nevýhodných podmienok. Na znak toho zmluvné strany túto dohodu vlastnoručne podpisujú.

V ........................., dňa .........................

Zamestnávateľ: Zamestnanec:

....................................................... .......................................................

Obchodné meno Meno a Priezvisko

konajúci*:* .........................*, funkcia*

*(uviesť funkciu osoby konajúcej v mene zamestnávateľa, napr. konateľ)*